ร้าน TIM HO WaN อยากไปทานตั้งแต่เปิดที่ Terminal แต่ไม่มีโอกาสไปสักที วันนี้มาที่สาขา gateway ekamai คนไม่เยอะค่ะ มีเก้าอี้เด็ก ชุดแก้วจานสำหรับเด็กด้วยค่ะ

เมนูก็พวกติ่มซำ มีข้าวหน้าไก่สำหรับเด็กๆด้วย อาหารเสริฟ์เร็วมากกก ส่วนเรื่องรสชาติ มีทั้งอร่อย เฉยๆ และ ไม่อร่อยจ้า 

อย่างเมนูที่ห้ามพลาด ก็ ขาไก่ตุ๋นซอสเป๋าฮื้อ ตุ๋นมาได้เปื่อยมาก รสชาติดี 
เมนูแนะนำอย่างซาลาเปาอบหมูแดงก็อร่อย แป้งอร่อยมาก แต่ตัวไส้เราว่าหวานไปหน่อย 
เมนูเต้าหู้ทอด อร่อยมากกกจ้า ทอดมากรอบนิดๆ ไม่อมน้ำมันเลย อร่อยมากจานนี้

เมนูที่ไม่อร่อยอย่างแรง คือ ก๋วยเตี๋ยวหลอดซอสงา เหมือนกินแป้งเปล่าๆ ไม่มีรสชาติ ไม่มีความอร่อย จ่ายไป 80 บาท เสียดายเงินมากๆ 

โดยรวม ก็อร่อยดีค่ะ แต่โดนใจก็ไม่กี่เมนู อย่างขนมจีบมีที่อื่นอร่อยกว่านี้อ่า ทำให้ร้านนี้ยังไม่ใช่ร้านติ่มซำอันดับต้นๆที่เรานึกถึงนะ ^^